**Notă informativă**

**la proiectul Hotărîrii Guvernului**

**„Cu privire la alocarea mijloacelor financiare”**

Proiectul Hotărîrii Guvernului „Cu privire la alocarea mijloacelor financiare” a fost elaborat de Ministerul Afacerilor Interne, cu coordonarea Ministerului Finanţelor întru executarea indicaţiei Guvernului nr.1217-321 din 22 noiembrie 2013.

În luna aprilie 2011 s-a activizat procesul de alunecări de teren în localitatea Climăuţii de Jos, r-nul Şoldăneşti. Sectorul de alunecări de teren are o suprafaţă de circa 2 ha, iar în zona supusă pericolului de alunecări de teren se află 9 case de locuit. Cea mai intensă activizare a fost observată la data de 04 mai 2011, cînd au apărut fisuri considerabile atît în sol, cît şi în pereţii caselor de locuit. În anul 2013 procesul de alunecări de teren în localitatea Climăuţii de Jos, r-nul Şoldăneşti a avansat considerabil.

Efectuînd analiza costurilor lucrărilor tehnico-inginereşti pentru realizarea măsurilor împotriva alunecărilor de teren, precum şi a caselor de locuit, Ministerul Afacerilor Interne, de comun acord, cu Ministerul Mediului consideră, că varianta optimă în această situaţie este evacuarea sinistraţilor din zona periculoasă, şi alocarea altor case de locuit.

Familiile Grosu şi Ceban deja au fost evacuate, dar la moment mai rămîn în pericol şi necesită a fi evacuate urgent familiile Costin (4 pers.) şi Rabovol (2 pers.).

Cu susţinerea Primăriei Climăuţii de Jos şi consiliului raional Şoldăneşti au fost procurate case de locuit pentru familiile Grosu şi Ceban, utilizînd surse din fondurile de rezervă local şi raional. La moment, fondurile de rezervă respective sunt epuizate, astfel pentru procurarea caselor de locuit celorlalţi sinistraţi organele administraţiei publice locale de nivelul I şi II nu mai au surse financiare necesare.

Luînd în consideraţie situaţia creată, Ministerul Afacerilor Interne propune de a aloca consiliului raional Şoldăneşti din Fondul de rezervă al Guvernului surse financiare necesare pentru procurarea caselor de locuit sinistraţilor.

Reieşind din cele expuse, precum şi luînd în consideraţie interesele statului, considerăm oportună aprobarea proiectului Hotărîrii Guvernului „Cu privire la alocarea mijloacelor financiare”.

**Ministru Dorin RECEAN**